ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
புதுதில்லியில் கம்ட்ரோலர் ஆடிட்டர் ஜெனரல் அலுவலகத்தில் தனித்துவம் வாய்ந்த நகர்ப்புற வன வளர்ப்புத் திட்டம் துவக்கம்
நகர்ப்புற வனங்கள், நகரங்களின் நுரையீரல், பிராணவாயுவின் வங்கி, கரியமில வாயுவை வெளியேற்றும் தலமாகச் செயல்படும்: திரு பிரகாஷ் ஜவடேகர்
தில்லியில் காற்றின் தரக்குறியீடு அளவு கவலை தருவதாக இருந்து வருகிறது. புதுதில்லியில் ஐடிஓ கிராசிங் பகுதியில் காற்று மாசு மிக அதிக அளவில் உள்ளது. இந்த நிலையை அகற்றும் வகையிலும், சமூகப் பொறுப்புகளைக் கருத்தில் கொண்டும் இந்திய கம்ட்ரோலர் ஆடிட்டர் ஜெனரல் அலுவலகம் உள்ள பகதூர் ஷா சஃபர் மார்க் பகுதியில் அலுவலகப் பூங்காவில் நகர்ப்புற வனம் ஒன்றை உருவாக்க CAG நடவடிக்கைகளை எடுத்துள்ளது
குறுகிய அளவிலான நிலப்பரப்பு மட்டுமே உள்ளது என்பதைக் கருத்தில் கொண்டு தீவிரமான வன வளர்ச்சிக்குத் தேவையான உள்ளூர் பொருள்கள் பயன்படுத்தப்பட்டன. இந்தப்பகுதியில் வளரக்கூடிய மரங்கள் தேர்ந்தெடுக்கப்பட்டன. முப்பரிமாணம் கொண்டதாக, நிலப்பரப்பின் 30 மடங்கு பிடிக்கும் பல அடுக்குகள் கொண்ட பசுமை பூங்காவாக இது அமைக்கப்பட்டுள்ளது. இந்த மரங்கள் மற்ற மரங்களை விட 30 மடங்கு அதிகமாக இயற்கைப் பேரிடர்களில் இருந்து பாதுகாக்கும் தன்மை கொண்டவை.. இந்த நகர்ப்புற வனத்தைத் துவக்கி வைத்துப் பேசிய மத்திய வனத்துறை அமைச்சர் திரு பிரகாஷ் ஜவடேகர், இது குறித்து மகிழ்ச்சி தெரிவித்ததோடு அடர்த்தியான நகர்ப்புற வனமாக இது அமையும் என்றார். இன்னும் ஓரிரு ஆண்டுகளில் உள்ளூர் வகையைச் சேர்ந்த 50 விதமான மர வகைகளில் 12 ஆயிரம் மரக்கன்றுகள் இந்த பல அடுக்குகள் கொண்ட வனப்பூங்காவில் அமைக்கப்படும் என்று அவர் கூறினார்.
நகர்ப்புற வனங்களின் முக்கியத்துவத்தை வலியுறுத்திப் பேசிய திரு ஜவடேகர், இத்தகைய வனங்கள், நகரங்களின் நுரையீரல் என்றும், பிராணவாயுவின் வங்கியாகவும், கரியமில வாயுவை வெளியேற்றும் தலமாகவும் விளங்கும் என்று கூறினார். வனங்களை உருவாக்குவதற்கு மியாவாக்கி முறையைப் பயன்படுத்தி ஏற்படுத்தியுள்ளதற்கு அமைச்சர் பாராட்டு தெரிவித்தார். இத்தகு முறையில் வெப்பநிலை 14 டிகிரி வரை குறைந்து, ஈரப்பதம் 40 சதவீதத்துக்கும் மேல் அதிகரிக்கும். குறைந்தபட்ச பராமரிப்பு, குறைந்த அளவிலான தண்ணீர்ப் பயன்பாடு, களையெடுக்கும் பணி ஆகியவை குறையும். அக்டோபர் 2021 காலத்திற்குள் தானாகவே உருவாகும் வனமாக இது மாறிவிடும். பறவைகள், தேனீக்கள், வண்ணத்துப்பூச்சிகள், இதர நுண்ணிய உயிரினங்கள் வளர்வதற்கான சுற்றுச்சூழலை நகர்ப்புற வனங்கள் ஏற்படுத்துகின்றன. பயிர்களும், பழங்களும் பல்கிப் பெருகி சுற்றுச்சூழலின் சமச்சீர் நிலையைப் பராமரிக்க இது மிகவும் இன்றியமையாததாகும்.
ஒரு ஏக்கருக்கும் சற்று அதிகமான இடம் உள்ள ஒரு பகுதியில், அடர்த்தியான சுற்றுச்சூழல் உருவாக்கப்பட்டுள்ளது. சிறிய நடுத்தர அளவிலான மரங்கள், மிக உயரமான மரங்கள் ஆகியவை சுற்றுப்புறத்திலும், மையப்பகுதியிலும் வரிசைக் கிரமமாக பல அடுக்குகளில் அமைத்து இந்த நகர்ப்புற வனம் உருவாக்கப்பட்டுள்ளது.
கப்பல் போக்குவரத்து அமைச்சகம்
மார்ச் 2 அன்று பிரதமர் துவக்கி வைக்க இருக்கும் 2-வது கடல்சார் இந்திய மாநாட்டில் 24 நாடுகள் பங்கேற்கின்றன
மார்ச் 2 முதல் 4 வரை காணொலி மூலம் நடைபெற இருக்கும் கடல்சார் இந்திய மாநாடு-2021-இன் இரண்டாவது பதிப்பில் சுமார் 20,000 பிரமுகர்கள், 24 பங்குதார நாடுகள் பங்கேற்கும் நிலையில், 400-க்கும் அதிகமான திட்டங்கள் காட்சிப்படுத்தப்பட இருக்கின்றன.
கடல்சார் இந்திய மாநாடு-2021-ஐ மார்ச் 2 அன்று பிரதமர் திரு. நரேந்திர மோடி துவக்கி வைக்கிறார். துறைமுகங்கள், கப்பல் மற்றும் நீர்வழி அமைச்சகம் இந்த நிகழ்ச்சியை நடத்துகிறது.
இந்திய தொழில் மற்றும் வர்த்தக சங்கங்களின் கூட்டமைப்பு தொழில்துறை பங்குதாரராகவும், ஈஒய் அறிவுசார் பங்குதாரராகவும் இருப்பார்கள்.
தேசிய ஊடக மையத்தில் மாநாடு குறித்து நடைப்பெற்ற முன்னோட்ட செய்தியாளர் சந்திப்பில் பேசிய, மத்திய துறைமுகங்கள், கப்பல் மற்றும் நீர்வழி அமைச்சர் திரு. மன்சுக் மாண்டவியா, சர்வதேச கூட்டிற்கு வலிமையான தளத்தை அமைக்கவும், அறிவு மற்றும் வாய்ப்புகளின் பரஸ்பர பரிமாற்றத்திற்கும் இம்மாநாடு பெரும் பங்காற்றும் என்றார்.
மாநாடு குறித்த கையேடு ஒன்றையும், இணையதளத்தையும்  அமைச்சரும், மூத்த அதிகாரிகளும் வெளியிட்டனர்.
கொவிட்-19 பெருந்தொற்று நிலைமையை கருத்தில் கொண்டு, ஒட்டுமொத்த மாநாடும் மேற்கண்ட தளத்தில் நடைபெற்றும். பார்வையாளர்கள் மற்றும் கண்காட்சியாளர்களுக்கான பதிவு இன்று முதல் தொடங்கியுள்ளது.
மேலும் விவரங்களுக்கு www.maritimeindiasummit.in தளத்தை பார்க்கவும்
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697137
-----
(Visitor Counter : 180
தொழிலாளர் மற்றும் வேலைவாய்ப்பு அமைச்சகம்
‘அனைவருக்கும் தூய்மையான காற்று' என்பதை மக்கள் இயக்கமாக மாற்றுவோம்: சென்னையில் மத்திய அமைச்சர் திரு புபேந்தர் யாதவ்
“ ‘அனைவருக்கும் தூய்மையான காற்று’ என்பதை மக்கள் இயக்கமாக மாற்றும் தருணம், இது. நாடு முழுவதும் நகரங்களில் காற்றின் தரம் மேன்மை அடைந்து வருகிறது. எனினும் நமது இலக்கை அடைவதற்கு இதனை மக்கள் இயக்கமாக மாற்றுவது காலத்தின் கட்டாயமாக உள்ளது”, என்று மத்திய சுற்றுச்சூழல், வனம் மற்றும் பருவநிலை மாற்றத்திற்தான அமைச்சர் திரு புபேந்தர் யாதவ் தெரிவித்துள்ளார். சென்னையில் இன்று தொடங்கிய தேசிய தூய்மையான காற்று திட்டம் மற்றும் 15-வது நிதி ஆணையத்தின் 10 லட்சத்திற்கும் அதிகமான மக்கள் தொகை கொண்ட தென் மண்டல  நகரங்களுக்கான நிதி குறித்த உணர்திறன் மற்றும் சீராய்வு பயிலரங்கில் பேசிய அவர் இதனைத் தெரிவித்தார்.
மத்திய சுற்றுச்சூழல், வனம் மற்றும் பருவநிலை மாற்ற இணை அமைச்சர் திரு அஸ்வினி குமார் சௌபே, தமிழ்நாடு சுற்றுச்சூழல் அமைச்சர் திரு சிவ. வி. மெய்யநாதன், சுற்றுச்சூழல், வனம் மற்றும் பருவநிலை மாற்ற அமைச்சகத்தின் செயலாளர் திருமதி லீனா நந்தன், தமிழ்நாடு சுற்றுச்சூழல், பருவநிலை மாற்றம் மற்றும் வனத் துறைக் கூடுதல் தலைமைச் செயலாளர் திருமதி சுப்ரியா சாகு, சுற்றுச்சூழல், வனம் மற்றும் பருவநிலை மாற்ற அமைச்சகத்தின் கூடுதல் செயலாளர் திரு நரேஷ் பால் கங்குவார் உள்ளிட்டோர் அமைச்சகத்தால் ஏற்பாடு செய்யப்பட்டுள்ள இரண்டு நாள் பயிலரங்கின் துவக்க விழாவில் கலந்து கொண்டனர்.
நிகழ்ச்சியில் பேசிய அமைச்சர் திரு புபேந்தர் யாதவ், தமிழகத்திலுள்ள சென்னை, மதுரை மற்றும் திருச்சி ஆகிய 30 லட்சத்திற்கும் அதிகமான மக்கள் தொகை கொண்ட நகரங்களில் காற்றின் தரம் தேசிய சுற்றுப்புற காற்று தர நிலைகளுக்கு உட்பட்டிருப்பதை சுட்டிக்காட்டி பாராட்டு தெரிவித்தார். ஒவ்வொரு புதன்கிழமையும் புதைபடிவ எரிபொருள் அல்லாத வாகனங்கள் மூலம் அதிகாரிகள் அலுவலகத்திற்குச் செல்லும் தமிழ்நாடு மாசு கட்டுப்பாட்டு வாரியத்தின் முன்முயற்சியான இ- கம்யூட் திட்டத்தை அமைச்சர் வரவேற்றார்.
மற்றொரு புரட்சிகர நடவடிக்கையாக, பி.எஸ். 6 ரக தரநிலையில் இந்தியா முன்னேறி இருப்பதோடு, எரிபொருள் மற்றும் வாகனங்களுக்கான அதன் விதிமுறைகளை ஏற்றுக்கொள்வது, காற்று மாசுபாட்டை எதிர்த்து போராடுவதற்கான முக்கிய கொள்கை முடிவுகளில் ஒன்றாகும் என்று அவர் வலியுறுத்தினார்.
“தேசிய தூய்மையான காற்று திட்டத்தின் கீழ் 2014- 2018 வரையிலான காற்றின் தரநிலைகள் தரவுகளின் அடிப்படையில் நாடு முழுவதும் 132 நகரங்கள் அடையாளம் காணப்பட்டுள்ளன. பல்வேறு வகையான மற்றும் அளவுகளிலான நகரங்கள் கலந்துள்ள இந்தப் பட்டியலில் தென்னிந்தியாவிலிருந்து தமிழ்நாடு, கர்நாடகா மற்றும் தெலங்கானாவின் தலா 4 நகரங்களும், ஆந்திரப் பிரதேசத்தின் ஒரு நகரமுமாக மொத்தம் 13 நகரங்கள் இடம்பெற்றுள்ளன”, என்று அவர் குறிப்பிட்டார்.
முழுமையான அணுகுமுறையின் வாயிலாக சுமார் 100 நகரங்களில் காற்றின் தரத்தை மேம்படுத்தி மக்களுக்குத் தூய்மையான காற்றை உறுதி செய்யும் பிரதமரின் உறுதிப்பாட்டை திரு புபேந்தர் யாதவ் நினைவுகூர்ந்தார்.
நிலையான வாழ்க்கை முறைகள், சரியான நடத்தை விதிமுறைகள் மற்றும் அணுகுமுறைகளைப் பின்பற்றி காற்றின் தரத்தை மேம்படுத்தும் முயற்சியில் தீவிரமாக ஈடுபட்டு, சமுதாயத்தில் மாற்று சக்திகளாக திகழவேண்டும் என்று இளைஞர்களுக்கு அவர் அழைப்பு விடுத்தார்.
அனைத்து பங்குதாரர்களின் ஒருங்கிணைப்பு, ஒத்துழைப்பு, பங்கேற்பு மற்றும் நிலையான முயற்சிகளால் காற்று மாசுபாட்டை தீவிரமாக எதிர்கொள்ளும் தேசிய தூய்மையான காற்று திட்டத்தின் நோக்கங்கள் நிறைவேறும் என்று அமைச்சர் நம்பிக்கை தெரிவித்தார்.
PIB Headquarters
கொவிட் குறித்த பிஐபி-யின் தின செய்தி தொகுப்புகள் – April 3, 2020
கொவிட்-19 ஊரடங்கின் போது அஞ்சல் மற்றும் நிதி சேவைகளை தமிழக அஞ்சல் வட்டம் அளித்து வருகிறது
https://pib.gov.in/PressReleseDetail.aspx?PRID=1610687
நாட்டு மக்களுக்கு பிரதமர் திரு. நரேந்திர மோடி ஆற்றிய உரை
https://pib.gov.in/PressReleseDetail.aspx?PRID=1610576
கொரோனா-19க்கு எதிரான போரில் குடிமைப்பணி அதிகாரிகளுடன் இணைந்து பாதுகாப்புப் படையினர் பணிபுரிகின்றனர்;
கட்டாயத் தனிமையில் வைக்கப்பட்டு இருந்த 1,739 நபர்களில் 403 நபர்கள் விடுவிப்பு
https://pib.gov.in/PressReleseDetail.aspx?PRID=1610653
கொவிட்-19-ன் தாக்கத்தைச் சமாளிக்க, பழங்குடியினர் நலன்களைப் பாதுகாக்குமாறு மாநிலங்கள், யூனியன் பிரதேசங்களுக்கு பழங்குடியினர் கூட்டுறவு சந்தை மேம்பாட்டு சம்மேளனம் கடிதம்
https://pib.gov.in/PressReleseDetail.aspx?PRID=1610681
புதிதாக தொடங்கப்பட்ட “ஸ்ட்ராண்டட் இன் இந்தியா”  இணையதளம் நாட்டின் பல்வேறு பகுதிகளில் சிக்கித் தவிக்கும் வெளிநாட்டு சுற்றுலாப் பயணிகளுக்கு உதவுகிறது
https://pib.gov.in/PressReleseDetail.aspx?PRID=1610704
எந்தவிதமான கூட்டமும்/விழாவும் நடத்தாமல் இருக்கும்படி ஆன்மிகத் தலைவர்களைக் கேட்டுக்கொள்ளுமாறு ஆளுநர்கள்/ துணைநிலை ஆளுநர்களை குடியரசுத் துணை தலைவர் கேட்டுக்கொண்டார்
சீரான அறுவடையையும், விவசாயப் பொருள்கள் வாங்குதலையும் உறுதி செய்வதில் கவனம் செலுத்துமாறும் அவர் கேட்டுக் கொண்டார்
https://pib.gov.in/PressReleseDetail.aspx?PRID=1610701
கொவிட்-19 அச்சுறுத்தலுக்கு இடையில் பாதுகாப்பாக இருப்பது எப்படி என்று மத்திய மனிதவள மேம்பாட்டு அமைச்சகம் யு.ஜி.சி, ஏ.ஐ.சி.டி.இ, என்.சி.டி.இ., என்.ஐ.ஓ.எஸ், என்.சி.இ.ஆர்.டி மற்றும் கே.வி.எஸ் ஆகியவற்றுக்கு கடிதம் எழுதி உள்ளது
https://pib.gov.in/PressReleseDetail.aspx?PRID=1610690
(Visitor Counter : 141
பாதுகாப்பு அமைச்சகம்
கடற்படை தளபதிகள் மாநாடு குறித்த முன்னோட்டம்
2022-ம் ஆண்டின் கடற்படை தளபதிகள் மாநாட்டின் முதல் பதிப்பு ஏப்ரல் 25 முதல் 28 வரை நடைபெற உள்ளது. முக்கியமான கடல்சார் விஷயங்களைப் பற்றி கடற்படை தளபதிகள் மட்டத்தில் விவாதிப்பதற்கும் மூத்த அரசு அதிகாரிகளுடன் தொடர்பு கொள்வதற்குமான தளமாக இந்த மாநாடு செயல்படுகிறது.
பாதுகாப்பு அமைச்சர் திரு ராஜ்நாத் சிங் மற்றும் வெளியுறவுத் துறை அமைச்சர் திரு எஸ் ஜெய்சங்கர் ஆகியோர் மாநாட்டின் போது தேசிய பாதுகாப்பு தொடர்பான விஷயங்கள் குறித்து கடற்படை தளபதிகளுடன் உரையாடுவார்கள். இந்திய ராணுவம் மற்றும் இந்திய விமானப்படையின் தலைவர்கள் கடற்படைத் தளபதிகளுடன் முப்படைகளின் ஒருங்கிணைப்பு மற்றும் தயார்நிலையை மேம்படுத்துவதற்கான வழிகளைப் பற்றியும் விவாதிப்பார்கள்.
கடந்த ஆறு மாதங்களில் இந்தியக் கடற்படையால் மேற்கொள்ளப்பட்ட முக்கிய செயல்பாடுகளை கடற்படையின் தலைமை தளபதி இதர தளபதிகளுடன் ஆய்வுசெய்து, முக்கியமான நடவடிக்கைகள் மற்றும் முன்முயற்சிகளுக்கான எதிர்காலத் திட்டங்களை பற்றி ஆலோசிப்பார். சுற்றுப்புற பாதுகாப்பு சூழல் மற்றும் தற்போதைய ரஷ்யா-உக்ரைன் மோதலால் உருவாகும் மாற்றங்கள் குறித்தும் மாநாட்டில் விவாதிக்கப்படும்.
எதிர்காலத்திற்கு ஏற்ப தன்னை தயார்படுத்திக் கொள்ளும் கண்ணோட்டத்துடன், நம்பகமான மற்றும் ஒருங்கிணைந்த படையாக இருப்பதில் இந்திய கடற்படை கவனம் செலுத்துவதோடு அதன் பணிகளை திறம்பட செய்து வருகிறது. இந்தியாவின் வளர்ந்து வரும் கடல்சார் நலன்களுக்கு ஏற்ப பல ஆண்டுகளாக கடற்படை அதன் செயல்பாட்டு பணிகளில் குறிப்பிடத்தக்க வளர்ச்சியைக் கண்டுள்ளது.
பிரதமரின் சாகர்  தொலைநோக்குப் பார்வையின் ஒரு பகுதியாக, இந்தியப் பெருங்கடல் பகுதி நாடுகளுக்கும் அதற்கு அப்பாலுள்ள தேசங்களுக்கும் உணவு மற்றும் மருத்துவ உதவிகளை வழங்குவதற்காக இந்தியக் கடற்படைக் கப்பல்கள் கொரோனாவின் போது பல்வேறு பணிகளை மேற்கொண்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819526
குடியரசுத் துணைத் தலைவர் செயலகம்
நாட்டுப்புற கலைகளை புதுப்பித்து, சமூக மாற்றத்துக்கு பயன்படுத்த வேண்டும்: குடியரசு துணைத் தலைவர் திரு எம்.வெங்கையா நாயுடு அழைப்பு
இந்திய நாட்டுப்புற கலைகளை புதுப்பித்து, அதன் ஆற்றலை, பாலின பாகுபாட்டை தடுப்பது மற்றும் பெண் குழந்தைகளை பாதுகாப்பது போன்ற சமூக பிரச்சினைகளை எடுத்துரைக்க பயன்படுத்த வேண்டும் என குடியரசு துணைத் தலைவர் திரு எம்.வெங்கையா நாயுடு அழைப்பு விடுத்துள்ளார்.
இந்திய நாட்டுப்புற கலைகளை கொண்டாடும் நிகழ்ச்சி ஒன்றில், குடியரசு துணைத் தலைவர் திரு எம். வெங்கையா நாயுடு காணொலி காட்சி மூலம் கலந்து கொண்டு பேசியதாவது:
பல நாட்டுப்புற கலைகளின் புகழ், படிப்படியாக அழிந்து கொண்டிருப்பது கவலையளிக்கிறது. ஒரு காலத்தில் நாட்டுப்புற கலைகளில் ஈடுபட்டு வந்த குடும்பங்கள் மறைந்து வருகின்றன. இந்த குடும்பங்களைச் சேர்ந்த இளைஞர்களுக்கு நாட்டுப்புற கலையில் திறன் மேம்பாட்டு பயிற்சி அளிக்க வேண்டும். அந்த இளைஞர்கள் நாட்டுப்புற கலைகள் மூலம் பிரச்சினைகளை எடுத்து கூறி சமூக மாற்றத்தை ஏற்படுத்த வேண்டும்.
நமது நாட்டின் நாட்டுப்புற கலைகள் பற்றிய வளமான தரவுகளை உருவாக்க வேண்டும். ஒலி-ஒளி ஊடகத்தை பயன்படுத்தி அவற்றை விரிவாக ஆவணப்படுத்த வேண்டும். நவீன முறைக்கு மாறும்போது, நாட்டுப்புற கலைகளின் சாரம்சம் குறையாமல் பார்த்துக் கொள்ள வேண்டும்.
இந்தியாவில் நாட்டுப்புற கலையின் உயர்ந்த வரலாறு, வளமான பன்முகத்தன்மை மற்றும் வாய்வழியாக எடுத்துகூறும் மரபு ஆகியவற்றை பிரபலப்படுத்த வேண்டும். நமது மொழியின் நுணுக்கங்கள், நமது பாரம்பரிய பழக்கவழக்கங்கள் மற்றும் நம் முன்னோர்களின் கூட்டு ஞானம் ஆகியவை இயற்கையாகவே நாட்டுப்புறக் கதைகளில் உள்ளன.
சுதந்திர போராட்ட காலத்தில், மக்களிடம் அரசியல் மற்றும் சமூக விழிப்புணர்வை ஏற்படுத்தியதில் நாட்டுப்புற கலைகளுக்கு முக்கிய பங்கு உண்டு. உண்மையிலேயே, நாட்டுப்புற கலைகள்தான் மக்கள் இலக்கியம்.
நமது நாட்டுப்புற கலைகளை, ஆன்லைன் மற்றும் டிஜிட்டல் தளங்கள் மூலம் புதுப்பித்து அவற்றை பிரபலப்படுத்த வேண்டும். தூர்தர்ஷன், அகில இந்திய வானொலி ஆகியவையும் நாட்டுப்புற கலைகளுக்கு தங்கள் நிகழ்ச்சிகளில் முக்கியத்துவம் அளிக்க வேண்டும்.
இவ்வாறு திரு. வெங்கையா நாயுடு கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748246
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் சாலைத்திட்டங்கள் குறித்து டாக்டர் ஜிதேந்தர் சிங்-கிடம் ராணுவ முதன்மைத் தலைமைப் பொறியாளர் விளக்கினார்
ராணுவ முதன்மை தலைமைப் பொறியாளர் லெப்டினன்ட் ஜெனரல் எஸ் கே ஸ்ரீவஸ்தவா இன்று  புதுதில்லியில் மத்திய வடகிழக்கு மண்டல மேம்பாடு , பிரதமர் அலுவலகம், பணியாளர் பொதுமக்கள் குறைதீர்ப்பு, ஓய்வூதியங்கள், அணுசக்தி, விண்வெளித் துறை இணைஅமைச்சர் டாக்டர் ஜிதேந்தர் சிங்கைச் சந்தித்து ஜம்மு காஷ்மீரில் பல்வேறு எல்லை சாலைகள் நிறுவனம் உள்ளிட்ட ராணுவ முகமைகள் மூலம் அமைக்கப்பட்டுவரும் பல்வேறு சாலை மற்றும் பாலத்திட்டப்பணிகளின் தற்போதைய நிலைமைகள் குறித்து எடுத்துரைத்தார்.
இந்த ஆண்டு இறுதிக்குள் இத்திட்டங்களின் பெரும்பாலானவற்றை நிறைவு செய்யும் வகையில் முக்கிய திட்டப்பணிகளின் வேகத்தை விரைவுப்படுத்துமாறு ராணுவ முதன்மை தலைமைப் பொறியாளரிடம் டாக்டர் ஜிதேந்தர் சிங் வலியுறுத்தினார். ரூ.3500 கோடி செலவில் அமைக்கப்பட உள்ள மிக முக்கியமான சட்டர்கல்லா சுரங்கப்பாதை குறித்தும் அவர் விவாதித்தார். இத்திட்டத்திற்கான சாத்தியக்கூறு ஆய்வு ஏற்கெனவே முடிவடைந்துள்ளது. லக்கான்பூர் முதல் பசோலிபானி மற்றும் பாதர்வா வழியாகத் தோடா வரை அமைக்கப்படவுள்ள புதிய தேசிய நெடுஞ்சாலை பணிகளுடன் சேர்த்து இந்தச் சுரங்கப்பாதைப் பணியும் நடைபெறும்.
----
(Visitor Counter : 70
ஊரக வளர்ச்சி அமைச்சகம்
சுயஉதவிக் குழுக்களில் 10 கோடி உறுப்பினர்களை சேர்க்க வேண்டும் என்ற பிரதமர் நரேந்திர மோடியின் இலக்கு 2024 ஆம் ஆண்டுக்குள் நிறைவேற்றப்பட்டுவிடும் என்று மத்திய ஊரக வளர்ச்சித் துறை அமைச்சர் திரு கிரிராஜ் சிங் இன்று தெரிவித்தார்
சுயஉதவிக் குழுக்களில் புதிய பெண் உறுப்பினர்களை சேர்க்க தமது அமைச்சகம் மும்முரமாக செயல்பட்டு வருவதால், 10 கோடி உறுப்பினர்களை சேர்க்க வேண்டும் என்ற பிரதமர் நரேந்திர மோடியின் இலக்கு 2024 ஆம் ஆண்டுக்குள் நிறைவேற்றப்பட்டுவிடும் என்று மத்திய ஊரக வளர்ச்சி மற்றும் பஞ்சாயத் ராஜ் துறை அமைச்சர் திரு கிரிராஜ் சிங் இன்று தெரிவித்தார்.
தேசிய ஊரக வாழ்வாதார இயக்கத்தின்கீழ், சுயஉதவிக் குழுக்கள் உற்பத்தி செய்த பொருட்களை சந்தைப்படுத்துவதற்கு பெங்களூரைச் சேர்ந்த ஃபாஷ்னியர் தனியார் தொழில்நுட்ப நிறுவனத்துடன் இன்று மேற்கொள்ளப்பட்ட புரிந்துணர்வு ஒப்பந்த நிகழ்ச்சிக்குப் பிறகு அவர் செய்தியாளர்களிடம் பேசினார்.
கடந்த 2014 ஆம் ஆண்டு மே மாதம், மோடி பொறுப்பேற்ற போது, சுயஉதவிக் குழுக்களில் உறுப்பினர்களின் எண்ணிக்கை 2.35 கோடியாக இருந்ததாக அவர் தெரிவித்தார். ஆனால், கடந்த 9 ஆண்டுகளில் கிராமப்புற ஏழை பெண்களுக்கு அதிகாரமளிக்க கவனம் செலுத்தப்பட்டதன் விளைவாக, சுயஉதவிக் குழுக்களின் உறுப்பினர்களின் எண்ணிக்கை 9 கோடியைக் கடந்துள்ளதாகவும், இது 2024 ஆம் ஆண்டிற்குள் 10 கோடி உறுப்பினர்கள் என்ற எண்ணிக்கையை எட்டும் என்றும் அவர் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் நிவாரண சர்வதேச உதவிகள், மாநிலங்கள் மற்றும் யூனியன் பிரதேசங்களுக்கு விரைவாக விநியோகம்
சர்வதேச நாடுகள் மற்றும் அமைப்புகள் வழங்கும் கொவிட்-19 மருத்துவ பொருட்களை, மத்திய அரசு கடந்த ஏப்ரல் 27ம் தேதி முதல் பெற்று வருகிறது.
கடந்த ஏப்ரல் 27ம் தேதி முதல், மே 17ம் தேதிவரை, மொத்தம் 11,325 ஆக்ஸிஜன் செறிவூட்டிகள், 15,801 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி ஆலைகள், 8,526 வென்டிலேட்டர்கள், 6.1 லட்சம் ரெம்டெசிவிர் குப்பிகள் பெறப்பட்டு மாநிலங்கள் / யூனியன் பிரதேசங்களுக்கு சாலை மார்க்கமாகவும், வான் வழியாகவும் அனுப்பப்பட்டுள்ளன.
ஆஸ்திரேலியா, அமெரிக்காவின் ஜிலெட், இந்தோ-சுவிஸ் வர்த்தக சபை ஆகியவற்றிடமிருந்து கடந்த 16/17ம் தேதிகளில் பெறப்பட்ட முக்கிய பொருட்கள்:
வென்டிலேட்டர்கள்: 1056
ரெம்டெசிவிர்: 57,893.
இவற்றை மாநிலங்கள் /யூனி்யன் பிரதேசங்களுக்கு திறம்பட ஒதுக்கீடு செய்து, விநியோகிப்பது தொடர்ச்சியாக நடைபெறுகிறது. இதை மத்திய சுகாதாரத்துறை அமைச்சகம் விரிவாக கண்காணித்து வருகிறது. இவற்றில் ஒருங்கிணைந்து செயல்படுவதற்காக ஒரு பிரத்தியேக பிரிவை மத்திய சுகாதாரத்துறை அமைச்சகம் ஏற்படுத்தியுள்ளது. இந்தப் பிரிவு கடந்த ஏப்ரல் 26ம் தேதி முதல் செயல்பட தொடங்கியது. இதற்கான நிலையான செயல்பாட்டு நடைமுறை உருவாக்கப்பட்டு கடந்த 2ம் தேதி முறை அமல்படுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719623
-------
(Visitor Counter : 153
நிலக்கரி அமைச்சகம்
தால்சர் நிலக்கரி சுரங்கத்திலிருந்து நிலக்கரியை எடுத்துச்செல்ல மகாநதி நிலக்கரி ரயில்வே நிறுவனம்
நாட்டில் கண்டறியப்பட்டுள்ள மொத்த நிலக்கரி வளத்தில் 15% அளவான 52 பிடி  நிலக்கரியை கொண்டுள்ள மகாநதி நிலக்கரி சுரங்க நிறுவனத்தின் மிகப்பெரிய சுரங்கங்களில் ஒன்றாக தால்சர் நிலக்கரி சுரங்கம் உள்ளது. தால்சர் நிலக்கரி சுரங்கத்தில் 300 மீட்டர் ஆழத்திலேயே 63%  நிலக்கரி கிடைப்பது, அதன் வளத்தை குறிக்கிறது.
தால்சர் நிலக்கரி சுரங்கம் 2022 நிதியாண்டில் 95 மில்லியன் டன்னுக்கும் மேற்பட்ட நிலக்கரியை உற்பத்தி செய்திருப்பதுடன், 2024-25 நிதியாண்டில் 200 மில்லியன் டன் 2030க்குள் 300 மில்லியன் டன் அளவுக்கும் உற்பத்தி செய்யக்கூடும் என எதிர்பார்க்கப்படுகிறது. மேம்பட்ட முறையில் நிலக்கரி அனுப்பப்படுவதை உறுதி செய்ய, மகாநதி நிலக்கரி ரயில்வே நிறுவனம்  என்ற பெயரில் ரயில்பாதை ஒன்றை அமைக்கும் பணி தால்சர் நிலக்கரி சுரங்கத்தில் படிப்படியாக மேற்கொள்ளப்பட்டு வருகிறது.
பிரதமரின் கட்டமைப்பு வளர்ச்சிக்கான தேசிய பெருந்திட்டத்தின் கீழ் எம்சிஆர்எல் முதற்கட்ட மற்றும் இரண்டாம் கட்டப் பணிகளை மேற்கொள்ள அடையாளம் காணப்பட்டுள்ளது. முதல் கட்டத்தில் அங்குல்-பல்ராம் இடையே 11 கிலோ மீட்டர் தொலைவுக்கான ரயில்பாதை இந்த ஆண்டு செயல்பாட்டுக்கு வரும் என எதிர்பார்க்கப்படுகிறது. இந்த பணி நிறைவடையும் போது, தால்சர் சுரங்கத்தில் இருந்து 25 மில்லியன் டன் நிலக்கரி அனுப்பப்படும். பல்ராம் –ஜார்படா – டென்டுலாய் இடையிலான 54 கிலோ மீட்டர் ரயில் பாதைகள் டிசம்பர் 2025க்குள் செயல்பாட்டுக்குள் வரும் என்று எதிர்ப்பார்க்கப்படுகிறது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1840758
தொழிலாளர் மற்றும் வேலைவாய்ப்பு அமைச்சகம்
இஎஸ்ஐசி மருத்துவமனைகளின் கொவிட்-19 சிகிச்சை வார்டுகளில் உள்ள படுக்கைகளின் காலி நிலவரத்தை ஆன்லைனில் அறியலாம்
தொழிலாளர் மற்றும் வேலைவாய்ப்பு அமைச்சகத்தி்ன கீழ் செயல்படும் இஎஸ்ஐசி, தற்போதைய கொரோனா தொற்று சூழலில், மக்கள் மைய சேவைகள் குறித்த தகவல்களை பரப்பும் மற்றொரு நடவடிக்கையில் இறங்கியுள்ளது.
கொவிட் சிகிச்சை மருத்துவமனைகளில் படுக்கை வசதிகளை அதிகரிப்பதுதான் தற்போதைய தேவை. பல இஎஸ்ஐ மருத்துவமனைகள், மக்களுக்காக கொவிட் சிகிச்சை வார்டுகளை திறந்துள்ளன. சில இஎஸ்ஐ மருத்துவமனைகள் கொவிட் நோயாளிகளுக்காக பிரத்தியேக சேவைகளை அளிக்கும் நடவடிக்கையில் இறங்கியுள்ளன.
‘மக்கள் சேவையே மகேசன் சேவை’ என்ற நோக்கில் இஎஸ்ஐ மருத்துவமனைகளில் உள்ள மருத்துவர்களும், மருத்துவ பணியாளர்களும் 24 மணி நேரமும் பணியாற்றுகின்றனர்.
தேவை அதிகரிப்பால், கொவிட் சிகிச்சை மருத்துவமனைகளில் படுக்கைகள் கிடைப்பதில்லை. அப்படியே படுக்கைகள் இருந்தாலும், அதை பற்றிய நிகழ்நேர தகவல்கள் தேவைப்படுவோருக்கு உடனடியாக கிடைப்பதில்லை. இதற்காக இஎஸ்ஐசி நிறுவனத்தின் தொழில்நுட்ப குழு, படுக்கை வசதி நிலவரங்களை ஆன்லைன் மூலம் அறிந்துக் கொள்ளும் வசதியை உருவாக்கியுள்ளது.
இது கொவிட் சிகிச்சை அளிக்கும் இஎஸ்ஐ மருத்துவமனைகளில் உள்ள காலி படுக்கைகளின் நிலவரத்தை உடனுக்குடன் தெரிவிக்கின்றன.
https://www.esic.in/Dashboard/CovidDashBoard.aspx. என்ற இணையதள இணைப்பின் மூலம் இஎஸ்ஐ மருத்துவமனைகளில் உள்ள காலி படுக்கைகளின் நிலவரத்தை அறிந்துக் கொண்டு, எங்கு சிகிச்சை பெறலாம் என்ற முடிவை மக்கள் எடுக்கலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714870
பிரதமர் அலுவலகம்
கேலோ இந்தியா பல்கலைக்கழக விளையாட்டுப் போட்டிகளின் 3-வது பதிப்பை பிரதமர் தொடங்கி வைப்பு
கேலோ இந்தியா பல்கலைக்கழக போட்டிகள் 2023ஐ பிரதமர் திரு நரேந்திர மோடி காணொலிக் காட்சி வாயிலாகத் தொடங்கி வைத்தார். 21 விளையாட்டுப் பிரிவுகளில், 200க்கும் மேற்பட்ட பல்கலைக்கழகங்களைச் சேர்ந்த 4750 தடகள வீரர்கள் போட்டிகளில் பங்கேற்பார்கள்.
நிகழ்ச்சியில் உரையாற்றிய பிரதமர், விடுதலையின் அமிர்த பெருவிழாவை நாடு கொண்டாடி வரும் வேளையில் குழு உணர்வுடன் ‘ஒரே பாரதம், உன்னத பாரதம்' என்ற உணர்வை புகுத்துவதற்கான சிறந்த ஊடகமாக கேலோ இந்தியா பல்கலைக்கழக விளையாட்டுப் போட்டிகள் நடைபெறுவதாகக் குறிப்பிட்டார்.
கடந்த 9 ஆண்டுகளில் இந்தியாவில் விளையாட்டுகளின் புதிய யுகம் தொடங்கப்பட்டிருப்பதாகவும், இதனால் விளையாட்டு துறையில் இந்தியா மிகப்பெரிய சக்தியாக உருவாகி இருப்பதோடு விளையாட்டு என்ற ஊடகத்தின் வாயிலாக வளர்ந்த சமூகத்தின் யுகமும் தொடங்கியுள்ளது என்று அவர் கூறினார். “இன்று, விளையாட்டு அனைவரையும் கவரும் தொழிலாக விளங்குவதோடு கேலோ இந்தியா திட்டம் இதில் மிகப்பெரிய பங்கு வகித்துள்ளது”, என்றார் அவர்.
முந்தைய ஆட்சிகள் விளையாட்டுத் துறையின் மீது காட்டிய அக்கறைக்கு இந்தியாவில் நடைபெற்ற காமன்வெல்த் போட்டிகளின் போது நடைபெற்ற ஊழல் சம்பவங்களை பிரதமர் உதாரணமாக சுட்டிக் காட்டினார். நகர்ப்புற விளையாட்டு உள்கட்டமைப்பிற்கு, முந்தைய அரசுகள் 6 ஆண்டுகளில் 300 கோடி ரூபாய் செலவிட்டதாகவும், கேலோ இந்தியா திட்டத்தின் கீழ் விளையாட்டு உள்கட்டமைப்பிற்காக 3000 கோடி ரூபாய் செலவிடப்பட்டுள்ளதாகவும் அவர் தெரிவித்தார். கேலோ இந்தியா விளையாட்டுப் போட்டிகளில் இதுவரை சுமார் 30000 வீரர்கள் கலந்து கொண்டிருப்பதோடு, அவர்களுள் 1500 பேருக்கு நிதி உதவி அளிக்கப்பட்டிருப்பது தமக்கு திருப்தி அளிப்பதாக பிரதமர் கூறினார். கடந்த 9 ஆண்டுகளுக்கு முன்பு இருந்ததை விட விளையாட்டுக்காக ஒதுக்கப்படும் நிதி மூன்று மடங்கு அதிகரித்திருப்பதால், ஊரக மற்றும் தொலைதூர பகுதிகளில் வசிப்பவர்களுக்கும் மேம்பட்ட விளையாட்டு உள்கட்டமைப்பு கிடைக்கப்படுவதாக பிரதமர் தெரிவித்தார்.
ஏராளமான போட்டிகளில் கலந்து கொள்ளும் வாய்ப்பு வீரர்களுக்கு வழங்கப்பட்டு, அதன் மூலம் அவர்கள் தங்களை மேம்படுத்திக் கொள்ள முடிவதாகக் கூறிய பிரதமர், கேலோ இந்தியா போட்டிகள் மற்றும் அதன் விரிவாக்கமான கேலோ இந்தியா பல்கலைக்கழக போட்டிகள் மற்றும் கேலோ இந்தியா குளிர்கால போட்டிகள் ஆகியவற்றை தொடங்குவதற்கு பின்னணியில் இதுவே காரணமாக இருந்தது என்றும் கூறினார். இதனால் விளையாட்டு வீரர்களிடையே நல்ல நம்பிக்கையும், சர்வதேச போட்டிகளில் வெற்றிகளும் கிடைப்பதாக திரு மோடி தெரிவித்தார்.
----
SM/CR/KPG
(
உள்துறை அமைச்சகம்
வேளாண் எந்திரக் கடைகள், உதிரி பாகங்கள் மற்றும் பழுது நீக்குதல், லாரி பழுது நீக்குதல் மற்றும் தேயிலைத் தொழிலுக்கு கொவிட்-19 ஊரடங்கு முடக்கத்திலிருந்து விலக்கு அளிக்க மத்திய உள்துறை அமைச்சகம் கூடுதல் உத்தரவு
அனைத்து அமைச்சகங்கள், துறைகளுக்கு நாடு தழுவிய கொவிட்-19 முடக்கத்தையொட்டி ஏற்கனவே பிறப்பித்திருந்த விதிமுறைகளுக்கான உத்தரவின் பிற்சேர்க்கையாக மத்திய உள்துறை அமைச்சகம் தற்போது கூடுதலாக உத்தரவு பிறப்பித்துள்ளது.
பொது முடக்கக் கட்டுப்பாடுகளில் இருந்து, வேளாண் எந்திரக் கடைகள், அவற்றின் உதிரி பாகங்கள் , பழுது நீக்குதல், நெடுஞ்சாலைகளில் உள்ள லாரி பழுது நீக்கும் கடைகள் , 50 சதவீத தொழிலாளர்களுடன் கூடிய தோட்டங்கள் உள்ளிட்ட தேயிலைத் தொழில் ஆகியவற்றுக்கு விலக்கு அளிக்க இந்த உத்தரவில் கூறப்பட்டுள்ளது.
பிரதமர் அலுவலகம்
குல்லு தசராவில் பிரதமர் பங்கேற்றார்
இமாச்சலப் பிரதேசம் குல்லுவில் உள்ள தால்பூர் மைதானத்தில் குல்லு தசரா கொண்டாட்டங்களில் பிரதமர் திரு நரேந்திர மோடி பங்கேற்றார்.
பிரதமர் வருகையின்போது அவருக்கு அன்பான வரவேற்பு அளிக்கப்பட்டது. இதைத் தொடர்ந்து ரத யாத்திரையைக் குறிக்கும்வகையில் பகவான் ரகுநாத் வருகை அமைந்தது. பிரதமரை வரவேற்க ஏராளமான மக்கள் திரண்டிருந்தனர். லட்சக்கணக்கான பக்தர்களுடன் நடந்து சென்ற பிரதமர் பகவான் ரகுநாத்தை வணங்கினார். கூப்பிய கைகளுடன் இந்த விழாவில் பங்கேற்ற அனைவருக்கும் வணக்கம் தெரிவித்த பிரதமர் பகவானின் ரத யாத்திரையையும் வரலாற்றுச் சிறப்புமிக்க குல்லு தசரா விழாவில் கடவுளர்களின் ஒருங்கிணைவையும் தரிசனம் செய்தார். குல்லு தசரா கொண்டாட்டங்களில் பிரதமர் ஒருவர் பங்கேற்பது இதுவே முதன்முறையாகும்.
சர்வதேச குல்லு தசரா விழா குல்லுவின் தால்பூர் மைதானத்தில் 2022 அக்டோபர் 5 முதல் 11 வரை கொண்டாடப்படுகிறது. இந்தப் பள்ளத்தாக்கு பகுதியில் உள்ள 300க்கும் அதிகமான கடவுளர்கள் ஒன்றுகூடும் வகையில் இந்த விழா தனித்துவமானதாகும். இந்த விழாவின் முதல் நாளில் அலங்கரிக்கப்பட்ட பல்லக்குகளில் இந்தக் கடவுள்கள், தலைமைக் கடவுளான பகவான் ரகுநாத் கோவிலுக்கு வந்து வணக்கம் தெரிவித்து பின்னர் தால்பூர் மைதானத்திற்கு செல்வார்கள்
இமாச்சல பிரதேச முதலமைச்சர் திரு ஜெயராம் தாக்கூர், இமாச்சல பிரதேச ஆளுநர் திரு ராஜேந்திர விஸ்வநாத் அலேக்கர், மத்திய அமைச்சர் திரு அனுராக் தாக்கூர், நாடாளுமன்ற உறுப்பினரும் பிஜேபி தேசிய தலைவருமான திரு ஜெகத் பிரகாஷ் நட்டா, நாடாளுமன்ற உறுப்பினரும் பிஜேபி மாநிலத் தலைவருமான திரு சுரேஷ்குமார் காஷியப் உள்ளிட்டோர் பிரதமருடன் விழாவில் கலந்துகொண்டனர்.
முன்னதாக பிலாஸ்பூர் எய்ம்ஸ் மருத்துவமனையைப் பிரதமர் நாட்டுக்கு அர்பணித்தார். இமாச்சலப் பிரதேசத்தின் பிலாஸ்பூர் லுஹ்னுவில் பல்வேறு திட்டங்களுக்கு அவர் அடிக்கல் நாட்டி தொடங்கி வைத்தார்.